Diari Oficial de la Generalitat Valenciana


Sumari del DOGV 6802, del 22-06-2012 (2012/6107)

RESOLUCIÓ 19 de juny de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració entre la Universitat Internacional Valenciana (VIU) i l'Institut Valencià de l'Audiovisual i de la Cinematografia Ricardo Muñoz Suay.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6802

Data del DOGV
:   22-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6107


Data del document
:   19-06-2012

Organisme emissor
:   Conselleria de Presidència

Tipus de document
:   Resolució

RESOLUCIÓ 19 de juny de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració entre la Universitat Internacional Valenciana (VIU) i l'Institut Valencià de l'Audiovisual i de la Cinematografia Ricardo Muñoz Suay. [2012/6107]  
La Universitat Internacional Valenciana (VIU) i l'Institut Valencià de l'Audiovisual i de la Cinematografia Ricardo Muñoz Suay (IVAC) han subscrit, després de la tramitació prèvia reglamentària, el 28 de maig de 2012, un conveni marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 474/2012, i que figura com a annex d'esta resolució.  
  
València, 19 de juny de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni marc de col·laboració entre la Universitat Internacional Valenciana (VIU) i l'Institut Valencià de l'Audiovisual i de la Cinematografia Ricardo Muñoz Suay  
  
Castelló de la Plana, 28 de maig de2012  
  
Reunits  
D'una part, Juan Manuel Badenas Carpio, rector de la Universitat Internacional Valenciana (d'ara en avant VIU), amb domicili al carrer Major, núm. 91, de Castelló de la Plana (Castelló 12373), en nom i representació de la Universitat, actuant segons l'apartat 16.3.f de les normes d'organització i funcionament de la Universitat Internacional Valenciana, publicades en el DOCV de data 19 de maig de 2009 i en el BOE de data 9 de juny de 2009, i, al seu torn, com a director general de la Fundació de Comunitat Valenciana Universitat Internacional de València (d'ara en avant FVIU).  
D'una altra part, Nuria Cidoncha Castellote, directora general de l'Institut Valencià de l'Audiovisual i de la Cinematografia Ricardo Muñoz Suay (d'ara en avant IVAC), amb CIF E-2014673-H i amb seu a València, plaça de l'Ajuntament, núm. 17,fent ús de les facultats que té atribuïdes i en nom i representació de l'Institut.  
Els intervinents, en les representacions amb què actuen, afirmen i es reconeixen recíprocament la suficiència i la vigència de les seues respectives facultats per a firmar el present conveni i, a este efecte,  
  
  
Exposen  
I. Que la Fundació de la Comunitat Valenciana Universitat Internacional de València és una fundació pública sense ànim de lucre regulada per la Llei 8/1998, del 9 de desembre, de Fundacions de la Comunitat Valenciana, i inscrita en el Registre de Fundacions de la Comunitat Valenciana amb data 16 de desembre de 2005.   
II. Que la FVIU ha promogut la creació de la VIU, reconeguda per la Llei 7/2008, del 13 de juny, per a la implantació d'estudis fonamentals no presencials.  
III. Que la VIU, en el seu ferm compromís de contribuir a la consolidació d'una ensenyança universitària de qualitat, ateses les oportunitats i els avantatges que oferixen les noves tecnologies de la informació i la comunicació en la societat tecnològica i del coneixement, tracta de projectar internacionalment una ensenyança en línia de qualitat sobre continguts docents nous que es facen ressò de necessitats socials de gran actualitat. En particular, té la intenció de fer dels estudis sobre cine i televisió, i més concretament dels oficis relacionats amb la indústria del cine i de la televisió, una de les seues ofertes formatives preferents.  
  
IV. Que l'IVAC, els fins fundacionals del qual es concreten en l'article 2 de la Llei 5/1998, de 18 de juny, té com a finalitat l'adquisició, la conservació, la restauració, l'estudi i la difusió del patrimoni audiovisual i dels béns culturals directament relacionats amb este, el foment i la promoció de l'audiovisual valencià, i la planificació, l'execució i la coordinació de la política cultural de la Generalitat en el camp de la cinematografia i l'audiovisual.  
Per tot això, ambdós institucions manifesten el seu interés comú a participar de manera activa en la programació d'activitats docents i d'investigació sobre cine i televisió, creant una via estable de col·laboració.  
Amb este fi es formalitza el present conveni amb les següents  
  
Estipulacions  
  
1. Obligacions de les parts  
a. L'IVAC:  
i. Farà constar el logotip de la VIU en la seua publicitat.  
1. Facilitarà l'accés al personal de la VIU i permetrà les gravacions d'aquelles activitats que la VIU considere d'interés.  
ii. Oferirà als alumnes de la VIU (que s'inclouran en annexos específics) la possibilitat de realitzar pràctiques de les diferents titulacions oferides per la VIU que siguen d'interés per a l'IVAC. Les diferents titulacions s'inclouran en addendes específiques per a cada una.  
  
b. La VIU:  
i. Aportarà la quantitat de 2.000 € bruts com a contraprestació als servicis oferits per l'IVAC, en el termini dels tres mesos posteriors a la firma del conveni, després de la justificació del gasto de la totalitat de la subvenció per mitjà de la presentació de factures, rebuts o altres documents de valor probatori equivalent amb validesa en el tràfic jurídic mercantil o amb eficàcia administrativa, acompanyats d'una memòria explicativa de les activitats realitzades. Així mateix, serà necessària l'aprovació de la dita justificació per part de la FVIU.  
ii. La contraprestació econòmica de la FVIU es farà efectiva per mitjà d'una transferència bancària al compte 0049 1827 87 2863289293.  
c. Ambdós entitats:  
i. Publicaran en el seu web la col·laboració ací subscrita.  
ii. Facilitaran l'accés dels col·legiats i personal tècnic de l'un i del professorat, alumnat i personal tècnic de l'altra als seus respectius fons bibliogràfics en el temps i la forma que cada una de les institucions tinga estipulats per a l'accés dels seus propis col·legiats i personal.   
  
iii. Es farà entrega, de forma mútua i gratuïta, d'un exemplar de cada una de les publicacions i comunicacions que edite cada entitat.  
  
iv. Podran col·laborar en aquells programes d'investigació i/o estudi que ambdós institucions consideren d'interés mutu.  
  
2. Comissió de seguiment  
Les parts firmants d'este conveni acorden crear una comissió mixta de seguiment integrada per dos representants de cada institució, que resoldrà de mutu acord els dubtes i les controvèrsies que puguen sorgir amb motiu de la interpretació i l'aplicació del present conveni.  
  
Per part de l'IVAC:  
- Directora general  
- Director del festival  
Per part de la VIU:  
- Responsable del Departament de Producció Audiovisual  
- Responsable del Departament de Relacions Externes  
  
3. Vigència  
El termini de vigència d'este conveni serà d'un any des del dia de la firma, i podrà ser prorrogat o modificat de comú acord per ambdós institucions per escrit i amb anterioritat a la fi de la col·laboració.   
  
  
4. Resolució  
Serà causa de resolució del present conveni l'incompliment de qualsevol de les clàusules. En cas de finalització del present conveni per qualsevol causa, les parts es comprometen a concloure les obligacions i els compromisos assumits abans de la data d'acabament del present conveni que queden pendents.  
  
I, com a prova de conformitat amb tot el que antecedix, els compareixents firmen el present conveni en el lloc i la data indicats.  
  
La directora general de l'Institut Valencià de l'Audiovisual i de la Cinematografia Ricardo Muñoz Suay: Nuria Cidoncha Castellote.  
  
El rector de la Universitat Internacional Valenciana (VIU): Juan Manuel Badenas Carpio.